CELEX: C2007/042/65
Language: da
Date: 2007-02-24 00:00:00
Title: Sag T-405/06: Sag anlagt den 27. december 2006 — Arcelor m.fl. mod Kommissionen

24.2.2007   
            
            
               DA
            
            
               Den Europæiske Unions Tidende
            
            
               C 42/37
            
         Sag anlagt den 27. december 2006 — Arcelor m.fl. mod Kommissionen
   (Sag T-405/06)
   (2007/C 42/65)
   Processprog: fransk
   Parter
   
      Sagsøgere: Arcelor Luxembourg (Luxembourg, Storhertugdømmet Luxembourg), Arcelor Profil Luxembourg SA (Esch-sur-Alzette, Storhertugdømmet Luxembourg) og Arcelor International (Luxembourg, Storhertugdømmet Luxembourg) (ved avocat A. Vandencasteele)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Kommissionens beslutning af 8. november 2006 i sag COMP/F/38.907 — Stålbjælker — K(2006) 5342 endelig udg. annulleres.
            
         
               —
            
            
               Under alle omstændigheder annulleres beslutningens artikel 2, hvorved sagsøgerne er pålagt en økonomisk sanktion, eller denne nedsættes markant.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgerne har ved det foreliggende søgsmål nedlagt påstand om annullation af Kommissionens beslutning K(2006) 5342 endelig udg. af 8. november 2006 vedrørende en procedure i henhold til EKSF-traktatens artikel 65 (sag COMP/F/38.907 — Stålbjælker) vedrørende aftaler og samordnet praksis, der omfatter europæiske producenter af stålbjælker, og prisfastsættelse, fordeling af markedsandele og udveksling af oplysninger på fællesmarkedet for stålbjælker. De har subsidiært nedlagt påstand om annullation eller væsentlig nedsættelse af den bøde, de er blevet pålagt ved den anfægtede beslutning.
   Sagsøgerne har til støtte for sagen gjort flere søgsmålsgrunde gældende.
   Den første søgsmålsgrund er tilsidesættelse af EKSF-traktatens artikel 97 og magtfordrejning i det omfang, den vedtagne beslutning anvender EKSF-traktatens artikel 65 efter dennes udløb, som det er forudsat i EKSF-traktatens artikel 97.
   For det andet har sagsøgerne påberåbt sig tilsidesættelse af forordning nr. 1/2003 (1) og magtfordrejning, eftersom Kommissionen har støttet sine beføjelser til at træffe en beslutning i henhold til EKSF-traktaten på en forordning, som udelukkende giver den beføjelser til at gennemføre artikel 81 EF og 82 EF.
   Den tredje søgsmålsgrund er tilsidesættelse af retsregler og af kontradiktionsretten, for så vidt som tre tilknyttede selskaber er pålagt ansvaret for en praksis, som kun ét har deltaget i.
   Endvidere har sagsøgerne hævdet, at Kommissionen ved at udstede den anfægtede beslutning har tilsidesat forældelsesreglerne.
   Endelig har sagsøgerne gjort gældende, at beslutningen har tilsidesat deres ret til kontradiktion, for så vidt den er vedtaget mere end 15 år efter de faktiske omstændigheder, på grundlag af en tankegang om tilregnelse, som Kommissionen ifølge sagsøgerne for første gang har givet udtryk for i klagepunktsmeddelelsen i marts 2006, og således med en forsinkelse, sagsøgerne anser for overdreven.
   
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82, EFT 2003 L 1, s. 1.